## ХАМТРАН АЖИЛЛАХ ГЭРЭЭ

## 2024 оны ... сарын ...-ны өдөр Дугаар ...... Улаанбаатар хот

Энэхүү Хамтран ажиллах гэрээ (цаашид “Гэрээ” гэх)-г

Нэг талаас: Улаанбаатар хот, Сүхбаатар дүүрэг, 1-р хороо, Элчингийн гудамж, Шүрэн оффис, 6 тоот хаягт орших, Улсын бүртгэлийн 9011244113 тоот гэрчилгээ, 5395305 тоот регистрийн дугаартай ККТТ ХХК, (цаашид “ККТТ” гэх)

Нөгөө талаас: Хэрэглэгчийн систем нийлүүлэгч компани болох Улаанбаатар хот, ................................. тоот хаягт орших, Улсын бүртгэлийн ................................. тоот гэрчилгээ, ................................. тоот регистрийн дугаартай ................................. ХХК (цаашид “ХСН” гэх, хамтад нь талууд гэх) нар Монгол Улсын Иргэний хууль, холбогдох бусад хууль тогтоомжийг үндсэн дараах нөхцөлөөр харилцан тохиролцож байгуулав.

1. **НЭГ. ЕРӨНХИЙ ЗҮЙЛ**
   1. Энэхүү гэрээгээр ККТТ-ын өмч болох **‘’кю-Пэй 2.0 (qPay V2.0)’’** үйлчилгээг ХСН нь өөрийн систем (програм хангамж, систем)-д интеграцчлан харилцагч байгууллагууддаа нэвтрүүлэх техникийн шийдэл, уг үйлчилгээтэй холбоотой цахим мэдээлэл дамжуулах, үүнтэй холбоотойгоор үүсэх Талуудын эрх, үүрэг, хүлээх хариуцлагыг зохицуулахад оршино.
   2. Энэхүү гэрээнд хэрэглэсэн нэр томьёог дараах утгаар ойлгоно. Үүнд:
      1. “**кю-Пэй 2.0 үйлчилгээ**” гэдэг нь байгууллага, хувь хүн нь олон улсын EMVCo стандартын QR код уншуулах/унших замаар картын болон дансны шилжүүлэг хийх, шилжүүлэг хүлээн авах боломжийг олгох үйлчилгээг;
      2. “**кю-Пэй хэрэглэгч**” гэж банкны аппликэйшн дахь кю-Пэй үйлчилгээг ашиглан дансны гүйлгээ буюу шилжүүлэг хийж буй иргэн, хуулийн этгээдийг;
      3. “**Воллет Хэрэглэгч**” гэж Qpay воллет болон ККТТ-ийн токен сервис ашиглан карт холбон гүйлгээ хийх банкны воллет, бусад (жишээ нь: SuperUp wallet, Poket wallet г.м) төлбөрийн аппликэйшн дахь воллет үйлчилгээ ашиглан картын гүйлгээ хийж буй иргэн, хуулийн этгээдийг;
      4. “**ХСН**” гэж “Байгууллага”-д систем хөгжүүлэн нийлүүлэгч байгууллагыг;
      5. “**Байгууллага**” гэж ХСН-ийн нийлүүлсэн системийг ашиглаж буй хувь хүн болон хуулийн этгээдийг;
   3. **Гэрээний хугацаа:** Гэрээ нь талуудын эрх бүхий төлөөлөгчид гарын үсэг зурж, тэмдэгээр баталгаажуулсан өдрөөс эхлэн хүчин төгөлдөр болж, тодорхойгүй хугацаагаар хэрэгжих бөгөөд талууд харилцан тохиролцсны үндсэн дээр дуусгавар болгосон эсхүл талуудын аль нэгний санаачилгаар гэрээг цуцалсан буюу татгалзснаар дуусгавар болно.
2. **ХОЁР. ХАМТЫН АЖИЛЛАГААНЫ НӨХЦӨЛ**
   1. Энэхүү гэрээний хүрээнд талууд дараах байдлаар хамтран ажиллана. Үүнд:
      1. ХСН нь өөрийн системийг ККТТ-ийн кю-Пэй үйлчилгээний системтэй интеграц хийж холбоно.
      2. ХСН нь кю-Пэй үйлчилгээний системтэй интеграц хийж дууссаны дараа Байгууллагуудад кю-Пэй үйлчилгээг ашиглах санал тавина.
      3. ККТТ нь ХСН-ийн системийн холболт хийснээр харилцагч байгууллагуудад кю-Пэй үйлчилгээг нэвтрүүлнэ.
   2. ХСН болон ККТТ нь энэхүү гэрээг байгуулагдсанаас хойш 14 хоногийн хугацаанд хоорондын кю-Пэй холболтыг хийж дуусган Харилцагч Байгууллагад хүргэхэд бэлэн болгоно.

**ГУРАВ. ТӨЛБӨР ТООЦОО**

* 1. Байгууллага буюу төлбөр хүлээн авагч нь кю-Пэй үйлчилгээг ашиглан бүтээгдэхүүн үйлчилгээ, нэхэмжлэхийн төлбөр хүлээн авсан үйлчилгээний хөлсөнд

Байгууллага үнийн дүнгийн 1%-ийн шимтгэлийг төлнө.

* Шимтгэлийг гүйлгээ хийгдэх үед суутган авна.

Хэрэв байгууллага нь ККТТ-тэй мерчантын гэрээ байгуулсан бол тухайн гэрээнд тусгасан хувь шимтгэлээр тооцох

* 1. Банк нь кю-Пэй хэрэглэгчээс банк хоорондын гүйлгээний шимтгэл авах эсэх:  Тийм  Үгүй

1. **ДӨРӨВ. ТАЛУУДЫН ЭРХ, ҮҮРЭГ**
   1. ККТТ нь дараах эрхтэй байна.
      1. Гэрээгээр хүлээсэн үүргээ биелүүлэхийг ХСН-ээс шаардах;
      2. ККТТ нь кю-Пэй үйлчилгээний талаар санал хүсэлтээ ХСН-д гаргах;
      3. Аливаа техник болон системийн гэмтэл саатал гарсан тохиолдолд ХСН-д мэдэгдэж үүссэн гэмтэл саатлыг нэн даруй, бүрэн арилгуулах;
      4. Гэрээний 2.2-д заасан хугацааны дотор хоорондын кю-Пэй холболтыг хийж дуусгахыг ХСН-ээс шаардах;
      5. Кю-Пэй системийн тогтвортой, хэвийн, найдвартай үйлчилгээ үзүүлэх зорилгоор API-аар холболт хийсэн тохиолдолд системрүү буруу хандалт ( хандалт бүрт token авах, webhook URL-аар мэдэгдэл авах тохиргоо хийгээгүй, bill/check тогтмол ажиллуулах гэх мэт) өгч байгаа буюу серверт шалтгаангүй ачаалал үүсгэж байгаа үед ККТТ талаас системийн түр хязгаарлалт хийх, энэ талаар утсаар, цахим шуудангаар мэдээлэл өгч засвар өөрчлөлт оруулах шаардлага тавих;
   2. ККТТ нь дараах үүрэгтэй байна.
      1. ККТТ нь ХСН-ийн Байгууллагатай кю-Пэй үйлчилгээгээ хамтран ажиллах гэрээг байгуулах;
      2. Аливаа техник болон системийн гэмтэл саатал гарсан тохиолдолд ХСН-д мэдэгдэж үүссэн гэмтэл саатлыг нэн даруй, бүрэн арилгах;
      3. Байгууллагад илгээж буй мэдээллийн нууцлалыг чандлан хадгалах, мэдээлэл дамжуулах аюулгүй байдлыг хангаж, мэдээллийн нууцлалыг зөвшөөрөлгүйгээр задруулахгүй байх;
      4. Гэрээний хугацаанд ажил үүргийн шаардлагаар олж мэдсэн, эзэмшиж, ашиглаж байсан баримт бичиг, мэдээ материалыг задруулахгүй байх;
      5. Кю-Пэй системд өөрчлөлт оруулах, шинэчлэлт, засвар хийх болон бусад шалтгаанаар үйлчилгээг түр таслах шаардлага гарсан тохиолдолд энэ талаар ХСН-д ажлын 10 /арав/-аас багагүй хоногийн өмнө урьдчилан мэдэгдэж, хэвийн үйл ажиллагааг нь саатуулахгүй байх арга хэмжээг авах;
      6. ХСН-тэй хамтран Байгууллагуудад кю-Пэй үйлчилгээг таниулан сурталчлах, зааварчилгаагаар хангах, маркетингийн идэвхжүүлэлтийн ажлыг хамтран зохион байгуулах;
      7. Гэрээний нөхцөлүүд болон гэрээгээр хүлээсэн үүргээ биелүүлэх.
   3. ХСН нь дараах эрхтэй байна.
      1. Гэрээгээр хүлээсэн үүргээ биелүүлэхийг ККТТ-ээс шаардах;
      2. ХСН нь кю-Пэй үйлчилгээний талаар санал хүсэлтээ ККТТ-д гаргах;
      3. Аливаа техник болон системийн гэмтэл саатал гаргахгүй байхыг ККТТ-ээс шаардах;
      4. Гэрээний 2.2-д заасан хугацааны дотор хоорондын кю-Пэй холболтыг хийж дуусгахыг ККТТ-ээс шаардах;
   4. ХСН нь дараах үүрэгтэй байна.
      1. Аливаа техник болон системийн гэмтэл саатал гарсан тохиолдолд ККТТ-д мэдэгдэж үүссэн гэмтэл саатлыг нэн даруй, бүрэн арилгах;
      2. Байгууллагад илгээж буй мэдээллийн нууцлалыг чандлан хадгалах, мэдээлэл дамжуулах аюулгүй байдлыг хангаж, мэдээллийн нууцлалыг зөвшөөрөлгүйгээр задруулахгүй байх;
      3. Гэрээний хугацаанд ажил үүргийн шаардлагаар олж мэдсэн, эзэмшиж, ашиглаж байсан баримт бичиг, мэдээ материалыг задруулахгүй байх үүрэгтэй;
      4. ХСН-д системд өөрчлөлт оруулах, шинэчлэлт, засвар хийх болон бусад шалтгаанаар үйлчилгээг түр таслах шаардлага гарсан тохиолдолд энэ талаар ККТТ-д ажлын 10 /арав/-аас багагүй хоногийн өмнө урьдчилан мэдэгдэж, хэвийн үйл ажиллагааг нь саатуулахгүй байх арга хэмжээг авах;
      5. ХСН нь хамтран ажиллагч байгууллагууд кю-Пэй үйлчилгээгээр төлбөр төлөгдөхөд гарч болох байгууллагын данс болон дансны нэр зөрсөнөөс үүдэлтэй асуудлыг дансны мэдээллийг өгсөн Байгууллага хариуцлага хүлээж, ККТТ-г ангид байлгана;
      6. ХСН-тэй гэрээ байгуулан ажиллаж буй байгууллагын ерөнхий мэдээлэл болон байгууллагын төлбөр хүлээн авч буй дансны дугаар, дансны нэрийг баталгаажуулан авч, ККТТ-д нэн даруй мэдэгдэнэ;
      7. Өөрийн Маркетингийн сувгаар дамжуулан кю-Пэй үйлчилгээний мэдээлэл, заавар, сурталчилгааг цацах;
      8. Qpay системийн API-н гарын авлагын дагуу холболтыг бүрэн гүйцэд, үнэн зөвөөр холбох;
      9. Гэрээний нөхцөлүүд болон гэрээгээр хүлээсэн үүргээ биелүүлэх.
2. **ТАВ. ТАЛУУДЫН ХҮЛЭЭХ ХАРИУЦЛАГА**
   1. Талууд өгөгдөл дамжуулахад ашиглаж байгаа серверийн байршил өөрчлөгдөж, хоорондын сүлжээний холболтыг өөрчлөх, шилжүүлэх шаардлагатай үед холбоотой аливаа зардлыг тухайн өөрчлөлт, шилжүүлэлт хийж байгаа тал хариуцна.
   2. Талуудын аль нэг нь гэрээний нөхцөл, гэрээгээр хүлээсэн үүргээ биелүүлээгүй буюу зохих ёсоор биелүүлээгүйн улмаас нөгөө талд учирсан бодит хохирлыг үл маргах журмаар бүрэн хариуцаж гэрээнд заасны дагуу нөхөн төлнө.
   3. Талууд энэхүү гэрээнд заасан нууцлалын үүргээ зохих ёсоор биелүүлээгүй, хуульд зааснаас бусад тохиолдолд гуравдагч этгээдэд задруулах, алдах, мэдээлэлд санаатайгаар засвар, өөрчлөлт оруулах зэргээс үүсэх хариуцлагыг гэм буруутай тал нь хариуцна.
   4. Талууд энэхүү гэрээгээр хүлээсэн үүргээ аль нэг талынхаа албан ёсны зөвшөөрөлгүйгээр гуравдагч этгээдэд хэсэгчлэн болон бүрэн хэмжээгээр шилжүүлэхийг хориглоно.
3. **ЗУРГАА. НУУЦ ХАДГАЛАХ**
   1. Талууд энэхүү гэрээг байгуулсантай холбоотой болон гэрээг хэрэгжүүлэх явцад шууд болон шууд бусаар олж мэдсэн байгууллага, хувийн нууцад хамааралтай /техник, санхүү, бизнесийн нууц гэх мэт/ аливаа мэдээ, мэдээллийг бусдад бичгэн, аман болон бусад хэлбэрээр задруулахгүй байх үүргийг хугацаагүй хүлээнэ.
   2. Энэхүү гэрээний 5.1-д заасан нөхцөлийг зөрчсөн тал үүнтэй холбоотойгоор үүсэх аливаа үр дагавар, хохирлыг хуулийн дагуу арилгах үүрэг хүлээнэ.
4. **ДОЛОО. ГЭНЭТИЙН БУЮУ ДАВАГДАШГҮЙ ХҮЧИН ЗҮЙЛ**
   1. Гэнэтийн буюу давагдашгүй хүчин зүйл гэдэгт гал түймэр, газар хөдлөлт, салхи шуурга, аянга цахилгаан, үер усны гамшиг зэрэг байгалийн гамшиг, нийтийг хамарсан үймээн самуун, эмх замбараагүй байдал, ажил хаялт, эрчим хүчний тасалдал, эсэргүүцлийн хөдөлгөөн, гоц халдварт өвчин, дайн, террорист халдлага, төрийн эрх бүхий байгууллагын шийдвэр, хорио, цээр, сүлжээний хэвийн ажиллагааны горимоос хэтэрсэн гэнэтийн огцом ачаалал зэрэг талуудын хүсэл зоригоос үл хамаарах, тэдгээрийн хяналтаас гадуур, урьдчилж тооцох ба даван туулах боломжгүй шалтгаануудыг ойлгоно.
   2. Гэнэтийн буюу давагдашгүй хүчний шинжтэй нөхцөл байдлын улмаас гэрээгээр хүлээсэн үүргээ зохих ёсоор биелүүлэх боломжгүй болсон тохиолдолд нэн даруй нөгөө талдаа мэдэгдэнэ. Энэ тохиолдолд үүрэг гүйцэтгэх хугацаа нь энэхүү нөхцөл байдал арилах хүртэл хугацаагаар хойшлогдоно.
   3. Гэнэтийн болон давагдашгүй хүчний шинжтэй нөхцөл байдал үүссэн тухай тодорхойлолтыг холбогдох эрх бүхий байгууллагаас гаргуулж авна. Энэ тохиолдолд Талууд харилцан тохиролцож асуудлыг шийдвэрлэнэ.
   4. Гэнэтийн буюу давагдашгүй хүчин зүйлсийн улмаас гэрээний үүргээ биелүүлээгүй, эсвэл зохих ёсоор биелүүлээгүй тал нь энэ тухайгаа нотолсон тохиолдолд хариуцлагаас чөлөөлөгдөнө.
5. **НАЙМ. МАРГААН ШИЙДВЭРЛЭХ**
   1. Талууд Байгууллагуудын гомдлыг гэрээний Хавсралт-2-ын дагуу шийдвэрлэнэ.
   2. Энэхүү гэрээтэй холбоотой асуудлуудаар аливаа маргаан гарсан тохиолдолд Талууд тэргүүн ээлжинд хэлэлцээрийн аргаар, харилцан тохиролцож асуудлыг шийдвэрлэхийг эрмэлзэнэ. Хэрэв нэгдсэн шийдэлд хүрч чадахгүй тохиолдолд Монгол улсын шүүхээр шийдвэрлүүлнэ.
6. **ЕС. ГЭРЭЭ ЦУЦЛАХ**
   1. Талууд харилцан тохиролцсоноор гэрээг цуцалж болно. Гэрээг цуцлах тохиолдолд нөгөө талдаа хуанлийн 30-с доошгүй хоногийн өмнө бичгээр мэдэгдэл хүргүүлнэ. Мэдэгдэлд гэрээг цуцлах үндэслэл, цуцлах огноог тодорхой дурдсан байна.
   2. Гэрээ цуцлагдсанаас үүсэх хохирлыг буруутай тал нь бүрэн хариуцна. Дараах тохиолдолд гэрээг нэг талын санаачлагаар цуцална. Үүнд:
      1. Аль нэг тал гэрээгээр хүлээсэн үүргээ удаа дараа /2 ба түүнээс дээш удаа/ биелүүлээгүй бөгөөд энэ талаар нөгөө талд бичгээр мэдэгдэл шаардлага хүргүүлсэн боловч биелүүлээгүй;
      2. Хуульд заасан бусад үндэслэл бий болсон.
7. **АРАВ. БУСАД ЗҮЙЛ**
   1. Энэхүү гэрээ нь талуудын эрх бүхий албан тушаалтнууд гарын үсэг зурж, тамга тэмдэг дарж баталгаажуулснаар хүчин төгөлдөр болох бөгөөд гэрээгээр хүлээсэн үүргээ бүрэн биелүүлснээр дуусгавар болно.
   2. Талууд энэхүү гэрээг Монгол хэл дээр хоёр хувь үйлдэж талууд тус бүр нэг хувийг хадгалах бөгөөд тэдгээр нь хууль эрх зүйн хувьд адил хүчинтэй байна.
   3. Энэхүү гэрээнд талууд харилцан тохиролцож гэрээ болон гэрээний хавсралтуудад нэмэлт, өөрчлөлт оруулах ба талуудын эрх бүхий албан тушаалтнууд гарын үсэг зурж, тамга тэмдэг дарж баталгаажуулснаар хүчин төгөлдөр болно. Гэрээний бүх хавсралт энэхүү гэрээний салшгүй хэсэг нь байна.
   4. Гэрээнд нэмэлт өөрчлөлт оруулах санал, хүсэлтийг бичгээр үйлдэж 10-аас доошгүй хоногийн өмнө нөгөө талдаа гэрээнд заасан хаягаар, баталгаат шуудангаар эсвэл биечлэн хүргүүлнэ.
   5. Энэхүү гэрээнд тусгагдаагүй бусад асуудлууд Монгол Улсын холбогдох хууль тогтоомж, дагуу шийдвэрлэгдэнэ.
   6. Талуудын төлөөлөн удирдах зөвлөл, гүйцэтгэх захирал, үүсгэн байгуулагчид болон өмчлөгчид өөрчлөгдсөнөөс үл хамааран энэхүү гэрээ үйлчлэх хугацааны турш хүчин төгөлдөр байна.
   7. Талуудын хариуцсан ажилтан өөрчлөгдөх тохиолдолд тухайн холбогдох хаягийг гэрээний хавсралтаар оруулж өөрчилнө.

**ГЭРЭЭ БАЙГУУЛСАН:**

|  |  |
| --- | --- |
| ККТТ ХХК ТАЛААС:  Бизнес хөгжил хариуцсан захирал  О.ХОНГОР  /...................................../ | ................................. ХХК ТАЛААС:  .................................  .................................  /..................................../ |
| *ККТТ ХХК*  *Монгол улс, Улаанбаатар хот, Сүхбаатар дүүрэг, 1-р хороо, Шүрэн оффис, 6 тоот*  *Утас: 76102211*  *Вебсайт: www.qpay.mn* | ................................. ХХК  *Монгол улс,* .................................  *Утас:* .................................  *Вебсайт:* ................................. |

ККТТ ХХК, ................................. ХХК -ийн 2024 оны .. сарын ..-ний өдөр байгуулсан

........... тоот гэрээний ХАВСРАЛТ-1

**ТАЛУУДЫН ХОЛБОГДОХ АЖИЛТНУУДЫН ХОЛБОО БАРИХ ХАЯГ**

|  |  |  |  |  |  |  |
| --- | --- | --- | --- | --- | --- | --- |
|  |  | Овог нэр | Албан тушаал | Гар утас | И-мэйл хаяг | Хариуцах ажил |
| ККТТ ХХК | 1 | Д.Барсаа | Борлуулалтын менежер | 99073459 | sales@qpay.mn | Гэрээ, хамтын ажиллагаа |
|  | Д.Мягмарсүрэн | Нягтлан бодогч | 76102211-4 | accountant@qpay.mn | Төлбөр, тооцоо |
| ................................. ХХК | 1 | ................................. | ................................. | ................................. | ................................. | Гэрээ, хамтын ажиллагаа |
| 2 | ................................. | ................................. | ................................. | ................................. | Системийн холболтын ажил |

ККТТ ХХК, ................................. ХХК -ийн 2024 оны .. сарын ..-ний өдөр байгуулсан

............. тоот гэрээний ХАВСРАЛТ-2

**КЮ-ПЭЙ ХЭРЭГЛЭГЧИЙН ГОМДОЛ ШИЙДВЭРЛЭХ ҮЙЛ АЖИЛЛАГААНЫ ДАРААЛАЛ**

