**ХЭРЭГЛЭГЧИЙН СИСТЕМ НИЙЛҮҮЛЭГЧ**

**БАЙГУУЛЛАГАТАЙ ХАМТРАН АЖИЛЛАХ 3 ТАЛТ ГЭРЭЭ**

202... оны ... дугаар сарын -ны өдөр Дугаар …… Улаанбаатар хот

**НЭГ. ЕРӨНХИЙ ЗҮЙЛ**

1.1. Татварын ерөнхий хууль, Нэмэгдсэн өртгийн албан татварын тухай хууль /цаашид Хууль гэх/ хүрээнд цахимт төлбөрийн баримтын систем хэрэгжиж байгаатай холбогдуулан нэг талаас Татварын ерөнхий газар /цаашид ТЕГ гэх/, Гааль, татвар, санхүүгийн мэдээллийн технологийн төв УҮГ /цаашид “ГТСМТТ УҮГ” гэх/, нөгөө талаас Хос Хас Технологи ХХК /РД: 6596177/-ийн /Chipmo програм/ /цаашид “хэрэглэгчийн систем нийлүүлэгч” гэх/ хооронд хамтран ажиллах энэхүү 3 талт гэрээг /цаашид “Гэрээ” гэх/-г 202... оны ….. дугаар сарын …… –ны өдөр байгуулав.

1.2 Энэхүү гэрээний зорилго нь Татварын ерөнхий хууль болон Нэмэгдсэн өртгийн албан татварын тухай хуулийн хэрэгжилтийг хангах ажлын хүрээнд кассын системээр дамжуулан борлуулалтын мэдээллийг татварын нэгдсэн системд холбогдох хууль тогтоомжийн хүрээнд үнэн зөв илгээх болон бусад эрсдэлээс сэргийлэх зорилгоор зах зээлд борлуулагдаж байгаа хэрэглэгчийн системүүдийг Төлбөрийн баримтын стандарт MNS: 6529-2015, Техникийн ерөнхий шаардлага MNS: 5005-2015 тоот стандарт болон хэрэглэгчийн системд тавигдах шаардлагыг хангаж байгаа эсэхийг тодорхойлох, талуудын хоорондын системийн холболт, түүнийг баталгаажуулах, мэдээлэл солилцохтой холбоотой үйл ажиллагааг зохицуулахад оршино.

1.3 Хамтран ажиллах явцад талууд шаардлагатай мэдээллийг албан бичгээр солилцох бөгөөд мэдээллийн нууцлалыг чандлан хадгалах зарчмыг баримтална.

1.4 Талуудад хүргэгдэх аливаа мэдээлэл нь бичгээр үйлдэгдэх ба эрх бүхий албан тушаалтан эсвэл итгэмжлэлээр эрх олгогдсон этгээдийн гарын үсгээр баталгаажсан байх ба илгээгдэж байгаа баримтын бүртгэлийн хамтаар нөгөө талд хүргүүлнэ. Энэ гэрээний бүх нөхцөл, заалтыг эрх бүхий албан тушаалтнууд зөвшөөрснөөр хууль зүйн ижил хүчинтэй 3 (гурав) хувь үйлдэн гарын үсэг зурж, тамга, тэмдэг дарж баталгаажуулснаар хүчин төгөлдөр болно.

1.5 Энэхүү гэрээний хавсралтууд болон талууд харилцан тохиролцсоны үндсэн дээр нэмэлт өөрчлөлт оруулж болох ба энэ нь гэрээний салшгүй хэсэг болно.

1.6 Талууд холбогдох хууль, тогтоомж, стандартыг мөрдлөг болгон ажиллана.

1.7 Гэрээнд хэрэглэгчийн системийн зөвхөн татварын нэгдсэн системд илгээх мэдээлэл хамаарна.

1.8 Хэрэглэгчийн системд УҮГ болон ТЕГ-ын зөвшөөрөлгүй өөрчлөлт болон нэмэлт хөгжүүлэлтийн ажил гүйцэтгэхийг хориглоно.

1.9 Хэрэглэгчийн систем нийлүүлэгчийн эрхээр үүсгэн авсан PosAPI-г бусдад дамжуулахыг хориглоно.

1.10 PosAPI-аас үүссэн мэдээллийг зөвхөн татварын нэгдсэн системд илгээх ба хууль бусаар ашиглахгүй байх

**ХОЁР. НЭР ТОМЬЁОНЫ ТОДОРХОЙЛОЛТ**

2.1 “Цахим төлбөрийн баримтын систем” гэж Татварын ерөнхий хууль, Нэмэгдсэн өртгийн албан татварын тухай хуулийг хэрэгжүүлэхтэй холбоотой бүх төрлийн гүйлгээ, буцаан олголтын мэдээллийг нэгтгэн, татварын нэгдсэн системд тайлагнаж буй системийг хэлнэ.

2.2 “POSAPI” гарын авлагын нэр томьёог дагаж мөрдөх

**ГУРАВ. ТЕХНИКИЙН НӨХЦӨЛ**

3.1 Талууд мэдээлэл солилцох үйлчилгээг саадгүй үзүүлэх техник орчныг бүрдүүлсэн байна.

3.2 Цахим төлбөрийн баримтын нэгдсэн системд илгээх гүйлгээний төрөл нь цахим, бэлэн ба бэлэн бус интернэт худалдан авалтын гүйлгээнүүд байна.

3.3 Талуудын хооронд хийгдэх техникийн холболт, шаардлага, НӨАТУС-д илгээх гүйлгээний формат нь “POSAPI” баримт бичиг”-т заасны дагуу байна. /<https://ebarimt.mn/img/Pos%20API%202.1.2%20User%20Guide_mn.pdf> татаж авах холбоос/

3.4 НӨАТУС-ийн нэгдсэн системд дамжуулах гүйлгээний мэдээлэл нь “Техникийн ерөнхий шаардлагын MNS 5005:2015”, “Төлбөрийн баримтын MNS 6529:2015” стандартын шаардлагыг хангасан байна.

3.5 Хэрэглэгчийн систем нийлүүлэгчдийн хэрэглэгчийн системд тавигдах шаардлага /Хавсралт 1/

3.6 Талуудын хооронд шууд /dedicated/ холболт үүсгэж, өгөгдлийг тухайн сүлжээгээр дамжуулан 72 цагийн дотор мэдээллийг илгээх боломжийг бүрдүүлнэ.

3.7 Талууд 7 (долоо) хоногийн 24 (хорин дөрвөн) цагийн горимд системийн хэвийн, тасралтгүй үйл ажиллагааг хангаж ажиллана.

3.8 Хэрэв аль нэг талын системийн доголдол болон бусад шалтгааны улмаас мэдээлэл солилцох үйл явцад тасалдал үүссэн тохиолдолд тухайн хугацаанд гарсан гүйлгээний мэдээллийг нөхөж илгээнэ.

3.9 Цахим төлбөрийн баримтын системд илгээж буй борлуулалтын бараа, бүтээгдэхүүн, ажил үйлчилгээг “Бараа, ажил, үйлчилгээний GS1 стандартын бар код эсхүл “Бүтээгдэхүүн үйлчилгээний нэгдсэн ангилал”-ын кодоор бүртгэсэн байх.

**ДӨРӨВ. ТАЛУУДЫН ЭРХ, ҮҮРЭГ**

**Татварын ерөнхий газар нь дор дурдсан эрх үүргийг хэрэгжүүлнэ.**

4.1. Татварын ерөнхий газрын эрх:

4.1.1. Цахим төлбөрийн баримтын нэгдсэн системд илгээсэн мэдээллийг холбогдох хууль тогтоомж, журамд нийцсэн эсэх, үнэн зөв илгээсэн байдалд хяналт тавьж гарсан зөрчлийг тухай бүр арилгуулах шаардлага тавих, холбогдох арга хэмжээг хэрэгжүүлэх;

4.1.2. Мэдээлэл илгээх, дамжуулах явцад тасалдал үүссэн тохиолдолд тухайн хугацаанд гарсан гүйлгээний мэдээллийг нөхөж илгээхийг хэрэглэгчийн систем нийлүүлэгч байгууллагаас шаардах;

4.1.3. Татварын хууль тогтоомж болон стандартын шаардлага хангахгүй, батлуулснаас өөр програм хангамж зах зээлд нийлүүлсэн тохиолдолд гэрээг цуцлах;

4.1.4. Хэрэглэгчийн системд зөрчил илэрсэн тохиолдолд сануулах, заасан хугацаанд зөрчлөө арилгаагүй тохиолдолд эрхийг хязгаарлах, цуцлах;

4.1.5. Хэрэглэгчийн систем нийлүүлэгч нь харилцагч талд нийлүүлж буй хэрэглэгчийн системд татвараас зайлсхийх зорилгоор өөрчлөлт болон шинэчлэл хийсэн нь тогтоогдсон тохиолдолд гэрээг цуцалж, холбогдох хууль тогтоомжийн дагуу хариуцлага хүлээлгэх;

4.1.6. ”Нэгдсэн ба хэрэглэгчийн системийн үйлчилгээ эрхлэгч этгээдийн ажиллах журам”-ын 4.9, 5.12 дахь заалтуудыг тус тус биелүүлээгүй этгээдэд шаардлага хүргүүлж зөрчлийг арилгуулах, гэрээг цуцалж Татварын ерөнхий хууль болон бусад хууль тогтоомжинд заасны дагуу хариуцлага хүлээлгэх;

4.2. Татварын ерөнхий газрын үүрэг:

4.2.1. Татварын ерөнхий хууль болон бусад холбогдох хууль тогтоомжийн талаарх шаардлагатай зөвлөгөө мэдээлэл, сургалтыг зохион байгуулах;

4.2.2. 3 талт гэрээг байгуулахдаа зөрчил гаргаж байсан эсэх болон хөндлөнгийн мэдээллээр зөрчил илэрсэн зэрэгт хяналт тавих;

* + 1. Алдаатай баримтын мэдээлэл системээс гарсан нь тогтоогдсон бол хэрэглэгчийн систем нийлүүлэгч байгууллагад шаардлага хүргүүлэх. Шаардлагын дагуу баримтын алдааг тодорхойлж яаралтай засварлан УҮГ -аар шалгуулах арга хэмжээг зохион байгуулах;

**Гааль, татвар, санхүүгийн Мэдээллийн Технологийн Төв УҮГ нь дор дурдсан эрх, үүргийг хэрэгжүүлнэ.**

4.3 Гааль, татвар, санхүүгийн мэдээллийн технологийн төв УҮГ**-**ын эрх:

4.3.1. Техникийн нөхцөлд заагдсан стандартаас зөрсөн тохиолдолд засаж, хэвийн болгох шаардлага тавих;

4.3.2. Техникийн шаардлага хангахгүй байгаа, батлуулснаас өөр программ хангамж зах зээлд нийлүүлсэн тохиолдолд тус гэрээг цуцлах талаар санал гаргах;

4.3.3 Системд зөрчил илэрсэн тохиолдолд сануулах, заасан хугацаанд зөрчлөө арилгаагүй тохиолдолд эрхийг хязгаарлах, цуцлах саналыг гаргах;

4.3.4. Гэрээгээр хүлээсэн үүргийг биелүүлэх талаар шаардлага тавих;

4.4 Гааль, татвар, санхүүгийн мэдээллийн технологийн төв УҮГ**-**ын үүрэг:

4.4.1 Өөрөөс шалтгаалах технологийн бэлэн байдлыг хангах;

4.4.2 Хэрэглэгчийн системээс хүлээн авсан гүйлгээний мэдээллийг холбогдох хуулиудад зааснаас өөрөөр ашиглахгүй байх;

4.4.3 Харилцан бие биеийнхээ үйл ажиллагаанд дэмжлэг үзүүлж, шуурхай хамтран ажиллах;

4.4.4 Хэрэглэгчийн систем нийлүүлэгч байгууллагын үйл ажиллагаа, нэр хүндэд нөлөөлж болохуйц нууц мэдээлэл, техник, программ хангамжийн бүтэц, зохион байгуулалт, гүйлгээний мэдээллийг гуравдагч этгээдэд задруулахгүй байх;

4.4.5 Төлбөрийн баримтын стандарт MNS: 6529-2015, Техникийн ерөнхий шаардлага MNS 5005-2015 стандарт болон хэрэглэгчийн системд тавигдах шаардлагыг хангаж байгаа эсэхийг шалгах;

4.4.6 Зөвшөөрөгдсөнөөс бусад хэлбэрээр хэрэглэгчийн систем нийлүүлэгч байгууллагын сүлжээнд хандах, холбогдох, нэвтрэх оролдлогуудыг хийхгүй байх;

4.4.7 Хэрэглэгчийн систем нийлүүлэгчийн эрхээр үүсгэсэн “POSAPI”-г ажлын 3 хоногт багтаан олгох

4.4.8 Гэрээгээр хүлээсэн үүргээ биелүүлэх.

4.4.9. Хэрэглэгчийн систем нийлүүлэгчээс үл шалтгаалсан алдаатай баримт хэвлэгдсэн тохиолдолд алдааг хүлээн авч шуурхай засварлан талуудад мэдэгдэх.

4.4.10 Хэрэглэгчийн систем нийлүүлэгчийн эрхийг татварын ерөнхий газарт холбогдох газар зохион байгуулан олгох бөгөөд системийн шалгалтыг авч, татварын ерөнхий газарт дэмжлэг үзүүлэх;

**Хэрэглэгчийн систем нийлүүлэгч байгууллага нь дор дурдсан эрх, үүргийг хэрэгжүүлнэ.**

4.5 Хэрэглэгчийн систем нийлүүлэгч байгууллагын эрх:

4.5.1 НӨАТУС-ийн талаар харилцагч байгууллага, хувь хүмүүст зориулсан мэдээлэл, сургалт өгөх

4.5.2 Гэрээгээр хүлээсэн үүргийг биелүүлэхийг шаардах

4.6 Хэрэглэгчийн систем нийлүүлэгч байгууллагын үүрэг:

4.6.1 Техникийн шаардлагад нийцсэн программ хангамжийг хэрэглэгчдэд нийлүүлэх

4.6.2 Нийлүүлсэн хэрэглэгчийн системд өөрчлөлт оруулах тохиолдолд УҮГ болон ТЕГ-т албан бичгээр мэдэгдэх, зөвшөөрсөн тохиолдолд өөрчлөлт оруулах

4.6.3 Харилцан бие биеийнхээ үйл ажиллагаанд дэмжлэг үзүүлж, шуурхай хамтран ажиллах

4.6.4 Цахим төлбөрийн баримтын системтэй холбогдох мэдээллийн нууцлалыг задруулахгүй байх

4.6.5 Цахим төлбөрийн баримтын системд мэдээлэл дамжуулахтай холбоотой системийн хэвийн, найдвартай үйл ажиллагааг хангах, нууцлал, аюулгүй байдлыг хариуцах үйл ажиллагааг удирдлага арга зүйгээр хангах;

4.6.6 Хэрэглэгчийн бүртгэл үүсгэх ба шаардлагатай тохиолдолд үйлдвэрийн газарт хэрэглэгчийн бүртгэлийн мэдээлэл гарган өгөх;

4.6.7 Үйлдвэрийн газраас хэрэглэгчийн системд шинэчлэл болон нэмэлт өөрчлөлт хийх тохиолдолд хэрэглэгчийн системд яаралтай шинэчлэл хийх.

4.6.8 Шинээр хэрэглэгчийн систем хөгжүүлэн татварын нэгдсэн системд холбогдох бол ТЕГ -т хүсэлт гарган УҮГ-т шалгуулах

4.6.9 Хэрэглэгчийн системд гэрээний 1.7-д заасан хэсэгт УҮГ болон ТЕГ-ын зөвшөөрөлгүй өөрчлөлт болон нэмэлт хөгжүүлэлт хийхгүй байх

4.6.10 Хэрэглэгчийн систем нийлүүлэгчийн эрхээр үүсгэн авсан PosAPI-г бусдад дамжуулахыг хориглоно.

4.6.11 PosAPI-аас үүссэн мэдээллийг зөвхөн татварын нэгдсэн системд илгээх ба хууль бусаар ашиглахгүй байх

4.6.12. Бусдад санаатай хохирол учруулсан нь нотлогдсон тохиолдолд хуулийн хариуцлага хүлээлгэнэ.

4.6.13. Энэхүү гэрээ болон ТЕГ, УҮГ-тай байгуулсан холбогдох гэрээний үүргийн биелэлтийг хангаж ажиллана.

**ТАВ. ГЭРЭЭНИЙ ХҮЧИНТЭЙ БАЙХ ХУГАЦАА, ГЭРЭЭГ ЦУЦЛАХ**

**БА НЭМЭЛТ ӨӨРЧЛӨЛТ ОРУУЛАХ**

5.1 Гэрээ нь нэг жилийн хугацаатай бөгөөд байгуулсан өдрөөс эхлэн хүчин төгөлдөр мөрдөнө.

5.2 Гэрээний хугацаа дуусахад гэрээний 4.4.13-д заасан гэрээний үүргийн биелэлтийг дүгнэж, санал гаргана гэрээг 1 жилээр сунгана.

5.3 Талууд харилцан тохиролцсоны үндсэн дээр гэрээнд нэмэлт өөрчлөлт оруулж болно.

5.4 Нэмэлт өөрчлөлт оруулах талаар хүсэлтээ албан бичгээр өгөх ба хариуг ажлын 30 хоногт багтаан өгнө.

5.5 Нэмэлт өөрчлөлт нь гэрээний бүрэлдэхүүн хэсэг болно.

5.6 Гэрээний хэрэгжилтийг хагас жилээр болон бүтэн жилээр талууд харилцан дүгнэнэ.

5.7 Гэрээг дараах нөхцөлүүдэд дуусгавар болсонд тооцно.

1. Талууд харилцан тохиролцсоноор
2. Гэрээгээр хүлээсэн үүргээ биелүүлээгүй болон зөрчсөн
3. Хэрэглэгчийн системд УҮГ-ын зөвшөөрөлгүй өөрчлөлт болон нэмэлт хөгжүүлэлт хийх
4. Хуульд заасан бусад үндэслэлээр болон эрх бүхий байгууллагын мэдэгдлийг үндэслэн
5. Аль нэг тал дампуурлаа зарласан, дампуурсныг шүүх тогтоосон, эрх бүхий байгууллагын шийдвэрээр эд хөрөнгө битүүмжлэгдсэн бол.

**ЗУРГАА. ДАВАГДАШГҮЙ ХҮЧИН ЗҮЙЛС**

6.1 Давагдашгүй хүчин зүйлс гэдэгт талуудаас үл хамаарах байгалийн гамшиг, дайн байлдаан, нийтийг хамарсан мөргөлдөөн, дайралт халдлага болон тэдгээртэй адилтгах бусад хүчин зүйл орох бөгөөд эдгээр зүйлээр хязгаарлахгүй.

6.2 Давагдашгүй хүчин зүйлд өртсөн тохиолдолд тухайн тал нөгөө талууддаа ажлын тав хоногийн дотор үүссэн нөхцөл байдал, хэвийн байдалд ороход шаардагдах хугацааны талаар бичгээр мэдэгдэнэ.

6.3 Давагдашгүй нөхцөл үүссэн хугацаанд тухайн талын гэрээгээр хүлээсэн үүргийг зогсоох ба шаардлагатай бол энэ хугацаагаар гэрээг сунгана.

6.4 Давагдашгүй хүчин зүйлийн улмаас /мэдээлэл хадгалагдаж байсан сервер болон нөөц серверүүд нь шалтгаалахгүйгээр ажиллахаа больсон гэх мэт/ цахим төлбөрийн баримтын системд илгээх байсан мэдээлэл устсан, илгээх боломжгүй болсон тохиолдолд энэ талаар ТЕГ-т мэдэгдэн тухайн мэдээллүүдийг боломжит эх үүсвэрүүдээс сэргээн дахин илгээхийг чармайн ажиллана.

6.5 Аль ч тал нь нөгөө талаасаа ямар нэг хэлбэрээр гарсан давагдашгүй хүчин зүйлсээс шалтгаалж үүргээ биелүүлэхэд учирсан хүндрэлтэй холбогдуулан алданги, торгууль шаардахгүй.

**ДОЛОО. МАРГААН ШИЙДВЭРЛЭХ**

7.1 Гэрээтэй холбогдон үүсэн гарах маргааныг талууд эвийн журмаар шийдвэрлэхийг эрхэмлэх бөгөөд тохиролцож чадаагүй тохиолдолд Монгол Улсын шүүхээр шийдвэрлүүлнэ.

**ГЭРЭЭ БАЙГУУЛСАН**

|  |  |  |
| --- | --- | --- |
| **“Татварын ерөнхий газрыг төлөөлж”**  **ТТҮГ-ын дарга Б.Буяннэмэх**  **...............................................**  **НӨАТХ-ийн дарга**  **Д.Мөнхтуул**  **...................................................**  **Хаяг:**  **УБ, ЧД дүүрэг, НҮБ-ын гудамж 5-1**  **Утас: +976 311175** | **“Гааль, татвар, санхүүгийн мэдээллийн технологи” УҮГ-ыг төлөөлж**  **Захирал Т.БАТБИЛЭГ**  **...........................................**  **Захиргааны албаны мэргэжилтэн**  **Д.Сэлэнгэ**  **.........................................**  **Хаяг:**  **УБ, ЧД дүүрэг, НҮБ-ын гудамж 38-4, Монжигүүр ХХК байр 4 дүгээр давхарт**  **Утас: 70001112** | **“Хос Хас Технологи” ХХК-ыг төлөөлж**  **Захирал Э.ТӨГӨЛДӨР**  **...........................................**  **Борлуулалтын менежер**  **Г. Хаш-Эрдэнэ**  **.........................................**  **Хаяг:**  **УБ, Улаанбаатар хот, Баянзүрх дүүрэг, 3-р хороо, 12 хороолол, 6, 9**  **Утас: 88108766, 99192846** |